Nr. 11721/14.03.2025

**REFERAT DE APROBARE**

la proiectul de hotărâre pentru modificarea Hotărârii Consiliului Județean Cluj nr. 130/2023 privind aprobarea tarifelor de călătorie pentru traseele aferente Grupelor 1, 2, 6, 7, 8, 9, 11 ,12, 39, 41, 42 și 55 din Programul de transport public județean de persoane prin curse regulate în Județul Cluj, valabil până la 31.12.2028

|  |
| --- |
| **Secțiunea 1** - **Motivul adoptării actului administrativ:**  |
| 1. **Descrierea situației actuale:**

La nivelul UAT Județul Cluj a fost finalizată procedura de delegare a gestiunii serviciului public de transport județean prin curse regulate, în conformitate cu prevederile Legii nr. 99/2016 privind achizițiile sectoriale, cu modificările şi completările ulterioare, printr-o procedură de atribuire competitivă, transparentă și echitabilă, prevăzută de Regulamentul (CE) nr.1370/2007 și de legislația în domeniul achizițiilor sectoriale.În conformitate cu dispoziţiile Legii serviciilor de transport public local nr. 92/2007, cu modificările şi completările ulterioare, Consiliul Judeţean Cluj a aprobat prin Hotărârea nr. 130/31.07.2023, tarifele de călătorie pentru traseele aferente Grupelor 1, 2, 6, 7, 8, 9, 11 ,12, 39, 41, 42 și 55 din Programul de transport public județean de persoane prin curse regulate în Județul Cluj, valabil până la 31.12.2028, rezultate în urma derulării Procedurii de licitație competitivă pentru traseele din grupele menționate.Ca urmare, UAT Județul Cluj a încheiat Contract de achiziție publică având ca obiect *”Delegarea serviciului de transport public județean de persoane la nivelul județului Cluj”* cu fiecare dintre operatorii desemnați câștigători în urma evaluării ofertelor depuse la procedura mai sus menționată. Pentru Lotul 11 (Grupa 11): Traseu 023: CLUJ NAPOCA -VÂLCELE(ramificație) – CÂMPIA TURZII oferta câștigătoare a fost cea depusă de către operatorul de transport TUR CENTO TRANS S.R.L.Având în vedere creșterea costurilor de operare, menținerea sustenabilității serviciului și asigurarea unui serviciu de transport sigur și eficient pentru călători, operatorul de transport Tur Cento Trans S.R.L. a solicitat prin adresa înregistrată la Consiliul Județean Cluj sub nr. 2560/21.01.2025, completată prin adresa nr. 6283/13.02.2025, ajustarea tarifelor de călătorie pentru Grupa 11: Traseu 023: CLUJ NAPOCA -VÂLCELE(ramificație) – CÂMPIA TURZII |
| * 1. **Cerinţe care reclamă necesitatea actului administrativ:**

În conformitate cu articolul 17 alin. (1) lit m) din Legea serviciilor publice de transport persoane în unităţile administrativ-teritoriale nr. 92/2007, *”(1) Consiliile locale, consiliile judeţene şi Consiliul General al Municipiului Bucureşti au următoarele atribuţii: (…..) m) stabilirea, ajustarea şi modificarea tarifelor de călătorie pentru serviciul public de transport local şi judeţean de persoane, cu respectarea prevederilor legale privind modalitatea de gestionare a serviciului”.* In același sens, conform prevederilor art. 8 alin. (3) lit. k) din Legea serviciilor comunitare de utilități publice nr. 51/2006, cu modificările şi completările ulterioare:*”(3) În exercitarea competenţelor şi atribuţiilor ce le revin în sfera serviciilor de utilităţi publice, autorităţile deliberative ale administraţiei publice locale asigură cadrul necesar pentru furnizarea serviciilor de utilităţi publice şi adoptă hotărâri în legătură cu (…) k)* *aprobarea stabilirii, ajustării sau modificării preţurilor şi tarifelor, după caz, în condiţiile legii speciale, cu respectarea normelor metodologice/procedurilor elaborate şi aprobate de autorităţile de reglementare competente.”*Ajustarea tarifelor pentru serviciile de transport public local şi judeţean de persoane este reglementată de *Normele-cadru privind stabilirea, ajustarea şi modificarea tarifelor pentru serviciile publice de transport local şi judeţean de persoane*, aprobate prin Ordinul Preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 272/2007, cu modificările și completările ulterioare.Tarifele pentru prestarea serviciului public de transport local sau judeţean de persoane se ajustează periodic până la nivelul rezultat din evoluţia indicelui preţului de consum total calculat pentru perioada cuprinsă între luna de referinţă corespunzătoare precedentei aprobări şi luna celui mai recent indice publicat de Institutul Naţional de Statistică la data solicitării.Potrivit art. *27 ^5* din actul normativ menţionat, *”Articolul 27^5**(1) Ajustarea şi modificarea nivelului tarifului mediu pe km/loc pentru serviciile publice de transport judeţean de persoane se fac, în cazul în care gradul mediu de ocupare a locurilor în autobuz este identic cu cel din fundamentarea anterioară, în situaţiile prevăzute la art. 24 şi 26 din prezentele norme-cadru, potrivit formulei:**Tm (1) (km/loc) = Tm (0) (km/loc) + Delta (lei/km/loc), unde:**Tm (1) (km/loc) - tariful mediu ajustat sau, după caz, tariful mediu modificat (lei/km/loc);**Tm (0) (km/loc) - tariful mediu actual (lei/km/loc);**Delta (km/loc) - creşterea cheltuielilor totale determinată de influenţele reale primite în costuri (lei).**(2) Nivelul tarifului mediu ajustat/modificat Tm (1) (km/loc) se fundamentează de către operatorii de transport rutier, pe structura elementelor de cheltuieli prevăzută în anexa nr. 2 la prezentele norme-cadru.**(3) Ajustarea şi modificarea tarifului mediu pe km/loc se aprobă de către consiliul judeţean la cererea operatorilor de transport rutier, pe baza documentelor prevăzute art. 20 şi a indicaţiilor prevăzute la art. 25 alin. (3) pct. 3.8 sau, după caz, art. 27 alin. (3) pct. 3.8.**(4) Tarifele de călătorie Tc se recalculează şi se aprobă de către consiliile judeţene în funcţie de nivelul tarifului mediu ajustat/modificat Tm (1) (km/loc).”**Cererea de ajustare a* *tarifelor* *formulată de către operatorul de transport Tur Cento Trans S.R.L. pentru traseul T023: CLUJ NAPOCA - VÂLCELE(ramificație) – CÂMPIA TURZII, înregistrată la Consiliul Județean Cluj sub nr. 6283/13.02.2025 este însoțită conform art. 20 din Ordinul A.N.R.S.C. nr. 272/2007 de Memoriu tehnico-justificativ, prin care se prezintă oportunitatea fundamentării tarifelor datorată creşterii principalelor elemente de cheltuieli și de Fişa de fundamentare pentru ajustarea tarifelor de călătorie care prezintă situația actuală a cheltuielilor și veniturilor realizate pe ultimele 12 luni, creșterilor acestora și situația cheltuielilor și veniturilor propuse. Prin această cerere, s-a solicitat ajustarea prețurilor raportat la Indicele Prețurilor de Consum pentru servicii. Însă, dispozițiile legale în materie stabilesc obligativitatea raportării la indicele prețurilor de consum total. Astfel, art. 24 din Ordinul ANRSC NR. 272/2007 statuează următoarele:****”Articolul 24****(1) Tarifele pentru serviciile publice de transport local de persoane se pot ajusta periodic, la un interval de minimum 3 luni, pe baza cererilor primite de la operatorii de transport/transportatorii autorizaţi, prin hotărâri ale autorităţilor locale competente implicate,* ***în baza creşterii indicelui preţului de consum total*** *faţă de nivelul existent la data stabilirii sau, după caz, la data precedentei aprobări.(1) Tarifele pentru serviciile publice de transport local de persoane se pot ajusta periodic, la cererea operatorilor de transport/transportatorilor autorizaţi, la un interval de minimum 3 luni, cel mult până la nivelul rezultat din aplicarea coeficientului de indexare cu evoluţia indicelui preţului de consum total, calculat pentru perioada cuprinsă între luna de referinţă corespunzătoare precedentei aprobări şi luna celui mai recent indice publicat de Institutul Naţional de Statistică la data solicitării. (2) Nivelul tarifelor pentru serviciile publice de transport persoane se determină pe baza analizei situaţiei economico-financiare a operatorilor de transport/transportatorilor autorizaţi, precum şi a influenţelor reale primite în costuri, determinate de evoluţia* ***indicelui preţului de consum total*** *pe economie comunicat de Institutul Naţional de Statistică.(3) În hotărârea de aprobare a tarifelor ajustate adoptată de către autoritatea locală competentă vor fi menţionate tarifele ajustate şi* ***nivelul indicelui preţului de consum total*** *existent la data ajustării, determinat pentru intervalul de timp scurs de la data stabilirii sau ajustării/modificării precedente, faţă de care se va determina nivelul ulterior al parametrului de ajustare.”*De asemenea, în cuprinsul Contractului de delegare a gestiunii serviciului public de transport persoane în aria teritorială de competenţă a Județului Cluj nr. 12792/64 din data de 27.03.2023, în art. 6.2.9 – 6.2.10, care reglementează chestiunea ajustării tarifelor, s-a preluat reglementarea cuprinsă în ordinul ANRSC nr. 272/2007, precitat. Pentru acest motiv, prezentul proiect de hotărâre vizează ajustarea tarifelor raportat la Indicele Prețurilor de Consum Total, conform dispozițiilor legale și contractuale anterior menționate.Menționăm că Indicele Prețurilor de Consum Total(IPC) calculat pentru perioada ianuarie 2023 – decembrie 2024 (perioada corespunzătoare precedentei avizări/aprobări și luna celui mai recent indice publicat de Institutul Naţional de Statistică, la data solicitarii) este de 111.70 %. Așadar, pentru intervalul menționat, tarifele pentru serviciile publice de transport se pot ajusta, la cererea operatorilor de transport, cel mult cu 11,70 %, procent care reprezintă nivelul rezultat din aplicarea coeficientului de indexare cu evoluţia indicelui preţului de consum total. |
| **1.2. Cerinţe care reclamă oportunitatea actului administrativ:** |
| Prin aprobarea Proiectului de hotărâre pentru modificarea Hotărârii Consiliului Județean Cluj nr. 130/2023 privind aprobarea tarifelor de călătorie pentru traseele aferente Grupelor 1, 2, 6, 7, 8, 9, 11 ,12, 39, 41, 42 și 55 din Programul de transport public județean de persoane prin curse regulate în Județul Cluj, valabil până la 31.12.2028 se aprobă ajustarea tarifelor de călătorie pentru traseul T023: CLUJ NAPOCA -VÂLCELE(ramificație) – CÂMPIA TURZII, asigurându-se realizarea serviciului în condiţii de autonomie şi independenţa financiară a operatorului de transport.  |
| 1. **Schimbari preconizate:**
 |
| Principalele elemente care stau la baza aprobării ajustării tarifelor de călătorie pentru serviciul de transport public de persoane prin curse regulate în trafic judeţean, în Județul Cluj vizează stabilirea și aplicarea tarifelor de călătorie care vor fi practicate de către operatorul de transport rutier Tur Cento Trans SRL pentru traseul județean Traseu 023: CLUJ NAPOCA -VÂLCELE(ramificație) – CÂMPIA TURZII. |
| **Secțiunea a 2-a - Impactul socio-economic:**  |
| Ajustarea nivelurilor costurilor şi tarifelor stabilite anterior și aplicarea coeficientului de indexare cu evoluţia indicelui preţului de consum total asigură funcționarea în condiții optime a serviciului de transport public județean de persoane prin curse regulate pe a traseul menționat. |
| **Secțiunea a 3-a - Impactul financiar asupra bugetului judeţului pe termen scurt(an curent)/lung:**  |
| Nu este cazul. |
| **Secțiunea a 4-a - Activități de informare publică și consultare privind elaborarea și implementarea actului administrativ:** |
| Având în vedere caracterul normativ al proiectului de hotărâre, acesta se va aduce la cunoștința publicului în termenele și condițiile prevederilor legale în vigoare și va fi transmis spre analiză și avizare după definitivare, pe baza eventualelor observații și propuneri formulate de persoanele sau organizațiile interesate. |
| **Secțiunea a 5-a - Efectele actului administrativ asupra actelor administrative în vigoare și măsuri de implementare:**  |
| Ajustarea tarifului aprobat va face obiectul unui act aditional la Contractul de delegare a gestiunii serviciului public de transport persoane în aria teritorială de competenţă a Județului Cluj nr. 12792/64 din data de 27.03.2023.După adoptarea hotărârii în cauză, aceasta va fi comunicată în termenul prevăzut de lege Direcţiei Juridice, operatorului de transport rutier Tur Cento Trans SRL, precum şi Prefectului Judeţului Cluj şi va fi adusă la cunoştinţa publică prin afişare la sediul Consiliului Judeţean Cluj şi postare pe pagina de internet www.cjcluj.ro |
| **Secțiunea a 6-a - Anexe la referatul de aprobare:** |
| - Solicitarea înregistrată la Consiliul Județean Cluj sub nr. 6283/13.02.2025, formulată de către Societatea Tur Cento Trans S.R.L.-Tabel comparativ cuprinzând propunerile din Proiectul de hotărâre pentru modificarea Hotărârii Consiliului Județean Cluj nr. 130/2023.- Extras de pe site-ul Institutului National de Statistica aplicatia Indicele lunar al preturilor de consum total – IPC Servicii perioada ianuarie 2023 – decembrie 2024. |

**INIȚIATOR,**

**PREȘEDINTE**

**Alin Tișe**

**P R O I E C T DE H O T Ă R Â R E**

pentru modificarea Hotărârii Consiliului Județean Cluj nr. 130/2023 privind aprobarea tarifelor de călătorie pentru traseele aferente Grupelor 1, 2, 6, 7, 8, 9, 11, 12, 39, 41, 42 și 55 din Programul de transport public județean de persoane prin curse regulate în Județul Cluj, valabil până la 31.12.2028

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. .... din ..... pentru modificarea Hotărârii Consiliului Județean Cluj nr. 130/2023 privind aprobarea tarifelor de călătorie pentru traseele aferente Grupelor 1,2,6,7,8,9,11,12,39,41,42, și 55 din Programul de transport public județean de persoane prin curse regulate în Județul Cluj, valabil până la 31.12.2028, propus de Preşedintele Consiliului Judeţean Cluj - domnul Alin Tişe, care este însoţit de Referatul de aprobare cu nr. 11721 din 14.03.2025; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 11723 din 14.03.2025 şi Avizul cu nr........... din ............ adoptat de Comisia de specialitate nr. …....…, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Solicitarea Societății Tur Cento Trans S.R.L., înregistrată la Consiliul Județean Cluj sub nr. 2560/21.01.2025, completată prin adresa nr. 6283/13.02.2025;
* Procedura derulată în conformitate cu dispozițiile Legii privind transparenţa decizională în administraţia publică nr. 52/2003, republicată, prin publicarea anunțului privind deschiderea procedurii de transparenţă decizională în data de .......................... și dezbaterea publică din data de ................................;

Luând în considerare dispozițiile:

* art. 2, ale 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -153, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 republicată;

În conformitate cu prevederile:

* art. 17 alin. (1) lit. m) din Legea serviciilor publice de transport persoane în unitățile administrativ-teritoriale nr. 92/2007, cu modificările şi completările ulterioare;
* art. 8 alin. 3 lit. k) din Legea serviciilor comunitare de utilități publice nr. 51/2006, cu modificările şi completările ulterioare;
* art. 173 alin. (1) lit. d) și ale alin. (5) lit. m) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 25 alin.(3) pct 3.8 și art. 27^*5* din Ordinul A.N.R.S.C. nr. 272/2007 pentru aprobarea Normelor-cadru privind stabilirea, ajustarea şi modificarea tarifelor pentru serviciile publice de transport local şi judeţean de persoane, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I**. Hotărârea Consiliului Județean Cluj nr. 130/2023 privind aprobarea tarifelor de călătorie pentru traseele aferente Grupelor 1,2,6,7,8,9,11,12,39,41,42, și 55 din Programul de transport public județean de persoane prin curse regulate în Județul Cluj, valabil până la 31.12.2028 se modifica după cum urmează:

* 1. Punctul “Tarife de călătorie practicate pe traseul T 023: Cluj-Napoca - Vâlcele(ramificație) – Câmpia Turzii, din Anexa la hotarare se modifica după cum urmează:



**Art. II.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj prin Direcţia Juridică – Compartiment Autoritatea Judeţeană de Transport.

**Art. III.** Prezenta hotărâre se comunică Direcției Juridice, operatorului de transport Tur Cento Trans S.R.L., precum și Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj şi pe pagina de internet „www.cjcluj.ro".

 **Contrasemnează:**

 **PREŞEDINTE, SECRETAR GENERAL AL JUDEŢULUI,**

 **Alin Tișe Simona Gaci**

**Nr. …. din …………...**

Prezenta hotărâre a fost adoptată cu ...... voturi “pentru” ...… voturi “împotrivă”, ….... ”abţineri” şi ….... membri ai Consiliului județean nu au votat, fiind astfel respectate prevederile legale privind majoritatea de voturi necesară.

**INIȚIATOR,**

**PREȘEDINTE**

**Alin Tișe**

Direcţia Juridică

Compartiment Autoritatea Județeană de Transport

Serviciul Administrare Publică

Nr. 11723/14.03.2025

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | Proiect de hotărâre pentru modificarea Hotărârii Consiliului Județean Cluj nr. 130/2023 privind aprobarea tarifelor de călătorie pentru traseele aferente Grupelor 1, 2, 6, 7, 8, 9, 11, 12, 39, 41, 42 și 55 din Programul de transport public județean de persoane prin curse regulate în Județul Cluj, valabil până la 31.12.2028 |
| **Compartiment de resort:** | Compartiment Autoritatea Județeană de Transport |
| **Secțiunea 1 - Documentare și analiză:**  |
| În vederea garantării unor servicii sigure și eficiente, promovării concurenței între operatorii de transport, precum și garantării accesului egal și nediscriminatoriu al operatorilor de transport pe piața serviciului public de transport, a fost adoptat *Regulamentul (CE) nr. 1.370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători și de abrogare a Regulamentelor (CEE) nr. 1.191/69 și nr. 1.107/70 ale Consiliului*, cu modificările și completările ulterioare, denumit în continuare Regulament.În domeniul transportului, principalele obiective ale politicii europene sunt: garantarea unor servicii de transport de călători sigure, eficiente şi de o înaltă calitate prin intermediul concurenţei reglementate, garantând în acelaşi timp transparenţa şi buna funcţionare a serviciilor publice de transport de călători, luând în considerare factorii sociali, de mediu şi de dezvoltare regională. |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:**  |
| Potrivit prevederilor art. 1 alin. (4) lit. i) și lit. j) din Legea serviciilor publice de transport persoane în unitățile administrativ-teritoriale nr. 92/2007, cu modificările și completările, *”(4)Serviciul public de transport local şi judeţean de persoane se organizează de către autorităţile administraţiei publice locale, pe raza unităţilor administrativ-teritoriale, cu respectarea următoarelor principii: (….) i) recuperarea integrală a costurilor de exploatare, reabilitare şi dezvoltare prin tarife/taxe suportate de către beneficiarii direcţi ai transportului, denumiţi în continuare utilizatori, şi prin finanţarea de la bugetele locale, asigurându-se un profit rezonabil pentru operatorii de transport şi transportatorii autorizaţi; j) autonomia sau independenţa financiară a operatorilor de transport şi a transportatorilor autorizaţi;;”*În conformitate cu prevederile art. 25 alin. (3) pct 3.8 din *Normele-cadru privind stabilirea, ajustarea şi modificarea tarifelor pentru serviciile publice de transport local şi judeţean de persoane*, aprobate prin Ordinul Preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 272/2007, cu modificările și completările ulterioare, *”3.8. Ajustarea tarifelor la serviciile publice de transport local de persoane se determină avându-se în vedere următoarele cheltuieli::**a) cheltuielile cu combustibilii şi lubrifianţii se determină avându-se în vedere preţurile de achiziţie în vigoare şi consumurile normate standard, luându-se în calcul influenţa indicelui preţurilor de consum total de la ultima avizare;**b) cheltuielile cu amortizarea se determină respectându-se reglementările legale în vigoare;**c) cheltuielile cu întreţinerea -- reparaţiile - piesele de schimb, anvelopele, acumulatori şi alte cheltuieli se determină avându-se în vedere cele mai mici costuri de contractare de servicii şi preţuri de achiziţie, luându-se în calcul influenţa indicelui preţului de consum total de la ultima aprobare;;**d) cheltuielile cu personalul se fundamentează în funcţie de legislaţia în vigoare, corelată cu principiul eficienţei economice;;**e) cheltuielile cu impozitele, autorizaţiile şi alte taxe se determină potrivit prevederilor legale în vigoare;**f) cheltuielile financiare detaliate corespunzător.”* Conform prevederilor art. 8 alin. (3) lit. k) din Legea serviciilor comunitare de utilități publice nr. 51/2006, cu modificările şi completările ulterioare, *autorităţile deliberative ale administraţiei publice locale adoptă hotărâri în legătură cu aprobarea stabilirii, ajustării sau modificării preţurilor şi tarifelor, după caz.*Tarifele pentru serviciile de transport public local de persoane trebuie să asigure, realizarea serviciului în condiţii de calitate, autonomie şi independenţa financiară a operatorilor de transport/transportatorilor autorizaţi.Operatorul de transport va asigura afişarea în interiorul autovehiculului a tarifului de transport, pe zone kilometrice, conform distanţelor corespunzătoare staţiilor prevăzute în graficul de circulaţie aferent licenţei de traseu, în conformitate cu prevederile art. 4 punctul 54.2 al Hotărârii Guvernului nr. 69/2012, cu modificările și completările ulterioare.  |
| **Secțiunea a 3-a** **- Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):  |
| Prin adoptarea hotărârii în cauză se ajustează tarifele de călătorie pe Traseul T 023 : CLUJ NAPOCA -VÂLCELE(ramificație) – CÂMPIA TURZII din Programul de transport public județean de persoane prin curse regulate în Județul Cluj. |
| **Secțiunea a 4-a - Concluzii/propuneri:**  |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a” |

|  |  |  |  |
| --- | --- | --- | --- |
|  | ***Prenume și nume*** | ***Data*** | ***Semnătura*** |
| *Avizat: Director executiv* | Ștefan Iliescu |  |  |
| *Verificat: Șef Serviciu* | Ioan-Alin Danci |  |  |
| *Elaborat: consilier*  | Mirela Piciu |  |  |

|  |
| --- |
| **CIRCUIT PROIECT DE HOTĂRÂRE**  |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
| Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| Direcția Juridică/ Serviciul Administrare Patrimoniu | 20.03.2025 |  | Raport întocmit |
|  |  |  |  |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| Numele și prenumele consilierului juridic | Semnătura persoanei competente pentru nominalizare | Aviz acordat/Refuz aviz/ semnătură |
| Ilinca Cristina |  | Avizat |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| Simona Gaci | normativ | Avizat |
|  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
| 1 |  |  |  |